Bedford Crusaders soek spanne vir prystoernooiGoeie geldpryse is op die spel wanneer Bedford Crusaders op 30 Julie `n rugbydag op die dorpsveld aanbied. Die wenspan kry R6 000 en die naaswenner R3 000, en elkeen ook `n wisselbeker. Die toernooi word op `n uitklopgrondslag beslis en die bepalings sal die oggend 09:00 per loting vasgestel word. `n Netbaltoernooi word tegelykertyd aangebied en die dag word met `n dans afgesluit. Belangstellendes kan die klubsekretaris, Pedro Lottering, by 079 604 6711 of Zachary Jacobs by 078 054 2279 bel. (Klubbesture landwyd word genooi om bondige wedstrydverslae Maandae voor 11:00 vir publikasie aan Pale Toe! by [email protected] te stuur.)